Recordem que en el Ple del 10 de setembre Muñoz, que també és primer tinent d’alcalde, va considerar que, més enllà de refer tot un pressupost de dalt a baix, era millor “superar la complexa problemàtica que ens vam trobar i optar per la solució millor, que implica un respecte institucional cap a l’anterior govern”. Tal com va dir Muñoz, “ens vam trobar amb un pressupost que presentava nul·litat de ple dret i s’havia de modificar”. Indicava, seguint l’informe del Secretari Municipal, que “la manca de negociació col·lectiva feia incórrer en un vici administratiu de procediment”.